armvectores/hy_wikipedia_2023 huggingface dataset:
Հյուսիսային Ամերիկայի կլիմայական գոտիներ

Հյուսիսային Ամերիկայի կլիմայական գոտիները վեցն են.


== Արկտիկական գոտի ==
Արկտիկական կլիմայական գոտում գտնվում են մայրցամաքի ծայր հյուսիսային շրջանները, Կանադական Արկտիկական կղզեխումբը ու Գրենլանդիա կղզին։ Այստեղ ամբողջ տարին գերիշխում են արկտիկական օդային զանգվածները։ Ձմեռն այստեղ խիստ է, սառնամանիքային։ Հունվարի միջին ջերմաստիճանը - 30 -35 °C է, իսկ Գրենլանդիայի ներքին շրջաններում հասնում է մինչև - 70 °C։ Ձմեռը երկարատև է, բնորոշ բևեռային գիշերներով։ Ամառը կարճ է, ոչ տաք։ Հուլիսին օդի ջերմաստիճանը մոտ է 0 °C-ի։


== Մերձարկտիկական գոտի ==
Մերձարկտիկական կլիմայական գոտին տարածվում է Ալյասկայից մինչև Լաբրադորյան թերակղզի։ Ձմռանը այստեղ նույնպես ցուրտ է, երկարատև, ջերմաստիճանը՝ -16 -30 °C։ Ամառը կարճ է, զով։ Հուլիսի միջին ջերմաստիճանը +5 +10 °C է։


== Բարեխառն գոտի ==
Բարեխառն կլիմայական գոտին զբաղեցնում է մայրցամաքի միջին մասը՝ մինչև 40 - 45° լայնությունները։ Բարեխառն գոտին բաժանվում է կլիմայական երեք մարզերի. բարեխառն չափավոր ցամաքային, բարեխառն ցամաքային և բարեխառն ծովային։


=== Չափավոր ցամաքային ===
Արևելքում կլիման բարեխառն չափավոր ցամաքային է։ Լաբրադորյան սառը ծովային հոսանքի ազդեցության հետևանքով՝ ձմեռը ցուրտ է՝ -8 -10 °C, ամռանը՝ զով է, մառախլապատ և խոնավ։ Ամռան միջին ջերմաստիճանը +10 +20 °C է, տարեկան տեղումների քանակը՝ 500 - 1000 մմ.։


=== Ցամաքային ===
Ներքին մասերում, որտեղ օվկիանոսի ազդեցությունը թուլանում է, կլիման բարեխառն ցամաքային է։ Ձմեռանը գրանցվող ջերմաստիճանները ավելի ցածր են, քան արևելքում (-15 - 22 °C), իսկ ամառային ջերմաստիճանները՝ ավելի բարձր (+20 +24 °C, առավելագույնը մինչև +45 °C)։ Տեղումների քանակը արևելքից արևմուտք նվազում է (800 - 500 մմ.)։ Ձմռանը դեպի մայրցամաքի ներքին շրջաններ են ներթափանցում արկտիկական ցուրտ, իսկ ձմռանը՝ արևադարձային չոր օդային զանգվածները։


=== Ծովային ===
Արևմուտքում (Ալյասկայի ծոցի շրջանում) Ալյասկայի տաք հոսանքի շնորհիվ կլիման բարեխառն ծովային է։ Ձմեռը մեղմ է (մոտ 0 °C) ու շատ խոնավ, ամառը՝ զով (+16 °C)։ Տարեկան միջին տեղումների քանակը կազմում է 1500 - 3000 մմ.։


== Մերձարևադարձային գոտի ==
Մերձարևադարձային կլիմայական գոտին բաժանվում է երեք մարզերի. միջերկրածովային, մերձարևադարձային ցամաքային, մերձարևադարձային խոնավ։
Խաղաղ օվկիանոսի առափնյա շրջանները ունեն միջերկրածովային կլիմա։ Այստեղ ձմեռը մեղմ է (+7 +8 °C), ամառը՝ (Կալիֆորնիական սառը հոսանքի ազդեցության հետևանքով) զով (հուլիսին միջին ջերմաստիճանը +20-ից չի անցնում)։
Ներքին շրջաններում, հատկապես միջլեռնային սարահարթերում, կլիման մերձարևադարձային ցամաքային է։
Ատլանտյան օվկիանոսի ափին (Գոլֆստրիմ տաք հոսանքի ազդեցության շնորհիվ) ձմեռը մաղմ է (+8 +10 °C), ամառը՝ շոգ։ Այստեղ կլիման խոնավ մերձարևադարձային է։


== Արևադարձային գոտի ==
Արևադարձային կլիմայական գոտու արևմտյան մասում (Կալիֆորնիայի հարավը ու Մեքսիկական բարձրավանդակի հյուսիս-արևմուտքը) կլիման անապատային է։ Արևելյան շրջանին (ներառյալ Անտիլյան կղզիները) բնորոշ է տաք ամառը (+25 °C) և տաք ձմեռը (+20 °C-ից բարձր)։


== Մերձհասարակածային գոտի ==
Մերձհասարակածային կլիմայական գոտում միշտ տաք է և տարվա եղանակները գրեթե չեն արտահայտվում։
Գոլմանովկա (գյուղ, Ռեշետիլովկայի շրջան)

Գոլմանովկա (ուկրաիներեն՝ Гольманівка), գյուղ Ուկրաինայի Պոլտավայի մարզի Ռեշետիլովկայի շրջանում։
2001 թվականի տվյալներով Գոլմանովկա գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղթուշ

Աղթուշ, լեռ Արցախի լեռնաշղթայում։ Համարվում է վերջինիս ամենաբարձր գագաթներից (բարձր. մոտ 2440 մ)։ Գտնվում է Մուժամբարի գագաթներից հյուսիս։


== Ծանոթագրություններ ==
Օձտեղ

Օձտեղ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 23 կմ հյուսիս-արևմուտք, Ճորոխ գետի ձախ կողմում, Բալախոռ գետի բարեբեր ու ջրառատ ափին, Բաբերդ-Տրապիզոն ճանապարհից աջ:


== Պատմություն ==
Գյուղի մասին XVII դարում Օձագեղ, Օձատեղ, Ոստեղ ձևերով հիշատակել է Գրիգոր Դարանաղցին:
1895 թվականի հայկական կոտորածների ժամանակ հայերը բռնի մուսուլմանացվել են: Գյուղը վերջնականապես հայաթափ  է եղել 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 15 տուն հայ և 20 տուն թուրք, իսկ 1909 թվականին` 42 տուն հայ և 40 տուն այլազգի բնակիչ:


== Պատմամշակութային կառույցներ ==
Օձտեղում մի քարաժայռի վրա գտնվում էր Ս. Լուսավորիչ վանքը: Վանքի եկեղեցու և քարաժայռի վրա կային փաթաթված օձերի քանդակներ, որից էլ գյուղը ստացել է իր անունը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջալիլ բեկ Բաղդադբեկով

Ջալիլ բեկ Ամրահ օղլի Բաղդադբեկովը (ադրբ.՝ Cəlil bəy Əmrah oğlu Bağdadbəyov, 1887, Շուշի, Ելիզավետպոլի նահանգ, Ռուսական կայսրություն - ապրիլի 21, 1951(1951-04-21), Բաքու, Ադրբեջանական ԽՍՀ, ԽՍՀՄ), ադրբեջանական սովետական թատրոնի դերասան, Տաջիկստանի, Թուրքմենստանի և Ադրբեջանի դրամատիկական թատրոնների ռեժիսոր, Ադրբեջանական ԽՍՀ վաստակավոր արտիստ (1943) :


== Կենսագրություն ==
Ջալիլ բեկ Բաղդադբեկովը ծնվել է 1887 թվականին։ Ավանդույթի համաձայն, ստացել է աստվածաբանական կրթություն, սովորել արաբերենի և պարսկերենի։ Նախնական կրթությունը ստացել է իրական դպրոցում։ 1910 թվականին ընդունվել է «Նիջատ» հասարակության թատերախմբին և կատարել դրամատիկական և օպերային ներկայացումներ։ Կատարելով կին դերեր՝ Ջալիլ բեկ Բաղդադբեկովը կատարել է Լեյլիի և Խուրշուդ Բանուի դերերը՝ «Լեյլի ն Մաջնուն»ի և «Շախ Աբբասի և Խուրշուդ Բանու»ի օպերաներում ։
1929 թվականին Ջալիլ բեկ Բաղդադբեկովը գրել է «Իշան և կոմսոմոլեց» կատակերգությունը Տաջիկստանում։ Աշխատել է Թուրքմենստանի, Տաջիկստանի և Ադրբեջանի դրամատիկական թատրոններում՝ որպես ռեժիսոր։
Նա մահացել է 1951 թվականի ապրիլի 21-ին։


== Ծանոթագրություններ ==
Վախախ Որոտնեցի

Վախախ Որոտնեցի (13-րդ դար - 13-րդ դար), հայ իշխանուհի Օրբելյանների իշխանությունում, Որոտնաբերդի տեր Հասան Որոտնեցու կինը, Իվանե իշխանի և Սյունյաց մետրոպոլիտ Սարգիս արքեպիսկոպոսի մայրը, Հովհան Որոտնեցու տատը։


== Կենսագրություն ==

Վախախ իշխանուհին Որոտնաբերդի իշխան Հասան Որոտնեցու կինն է, որդիներն են՝ իշխան Իվանե Որոտնեցին և Սյունյաց մետրոպոլիտ Սարգիս արքեպիսկոպոսը։ Միջնադարյան հայտնի աստվածաբան, փիլիսոփա, մանկավարժ Հովհան Որոտնեցու տատն է։


=== Տոհմաբանություն ===
Ստորև ներկայացված է Հասան Որոտնեցու տոհմաբանությունը․


== Ծանոթագրություններ ==
Կուիզա (կանտոն)

Կուիզա (ֆր.՝ Couiza), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Լիմու օկրուգի մեջ։ Համաձայն 1999 թվականի մարդահամարի կանտոնի բնակչությունը 3611 մարդ էր։Կանտոնի համարը 1113 է։ Կանտոնում կա 22 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ձայնագրման լեյբլների մեծ եռյակ

Համաշխարհային երաժշտական շուկայում գերիշխող են երեք հիմնական ձայնագրման լեյբլները։ Այդ երեք ընկերությունները կառավարում են համաշխարհային երաժշտական շուկայի ավելի քան 70%–ը և ԱՄՆ–ի երաժշտական շուկայի 85%–ը, այդպիսով դարձնելով երաժշտական շուկան օլիգոպոլիայի օրինակ․

Մինչև 2012 թվական առաջնորդ լեյբլների ցանկում եղել է նաև EMI Group ընկերությունը (Մեծ Բրիտանիա)։ 2011 թվականին EMI ձայնագրման սեկտորի սեփականատեր է դարձել Vivendi կոնցեռնը, որը ուժե Universal Music Group–ի սեփականատարն էր, իսկ հրատարակական հզորությունները գնել է Sony ընկերությունը։ Այսպիսով, «Մեծ Քառյակը» դարձել է «Մեծ Եռյակ»։
Շուկայի ընդհանուր ծավալը գնահատվում է 30–40 միլիարդ ԱՄՆ դոլար (ըստ RIAA՝ 40 միլիարդ և ըստ IFPI՝ 32 միլիարդ)։ Տարվա արտադրության ընդհանուր վաճառքների քանակը (կոմպակտ սկավառակների, MP3, տեսահոլովակների) 2004 թվականին կազմել է մոտ 3 միլիարդ օրինակ (1918 թվականին գռամսկավառակների համաշխարհային վաճառքները գնահատվում էին մոտ 100 միլիոն օրինակներով)։


== Տես նաև ==
Ձայնագրման լեյբլների ցանկ


== Ծանոթագրություններ ==


== Արտաքին հղումներ ==
«Երեք խոշորագոււն լեյբլների պատմություն․ գռամսկավառակաների վաճառքից մինրև համացանցային շրջան»։ vc.ru (ռուսերեն)։ 2016-02-11։ Վերցված է 2019-04-12
Wait for Me

Wait for Me հավաքածուն լույս է տեսել 2009 թվականի հունիսի 30-ին։ Հավաքածուի անունը Մոբին հայտնել էր 2009 թվականի ապրիլի 14-ին իր կայքում։


== Երգացանկ ==


== Չարթեր ==
Անարիտա

Անարիտա (հուն․՝ Αναρίτα), գյուղ Կիպրոսի Հանրապետության Պաֆոսի շրջանում։ Գյուղի բնակչությունը 2001 թվականի տվյալներով կազմում է 368 մարդ։ Տեղակայված է Տիմի գյուղից 3 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==


== Աղբյուրներ ==
Agia Varvara, Paphos Archived 2014-04-17 at the Wayback Machine. (անգլ.)
Մակսիմովսկի գյուղական խորհուրդ (Կրեմենչուգսկի շրջան)

Անվան այլ կիրառումների համար տե՛ս՝ Մակսիմովսկի գյուղական խորհուրդ (այլ կիրառումներ)Մակսիմովսկի գյուղական խորհուրդ  (ուկրաիներեն՝ Максимівська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Մակսիմովսկի գյուղական խորհրդում բնակվում էր 2052 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գուարդիաս Վիեխասի ամրոց

Գուարդիաս Վիեխասի ամրոց (իսպ. Castillo de Guardias Viejas), ամրոց Լոս Բանյոս դե Գուարդիաս Վիեխասում, Ալմերիայի շրջան,Անդալուզիայի ինքնավար համայնք, Իսպանիա։ Կառուցվել է 1769 թվականին՝ Միջերկրական ծովի մոտ ցածրադիր վայրում։ Պատկանում է Անդալուզիայի տարածաշրջանային կառավարությանը։ Կառավարությունն իրականացրել է վերանորոգման աշխատանքներ, բացվել է Նապոլեոնյան դարաշրջանի հագուստների և զենքերի մշտական ցուցահանդես։ Վերակառուցվել է 1980 թվականին։ 1985 թվականին ընդգրկվել է Իսպանիայի մշակութային ժառանգությունների ցանկում (իսպ.՝ Bien de Interés Cultural):

Ամրոցը քաղաքի հինգ ամրոցներից մեկն է։
2000 թվականին այնտեղ ացնկացվել են երաժշտական փառատոններ, ինչպիսիք են Natural music Festival-ը և Creamfields Andalucía:


== Ծանոթագրություններ ==


== Արտաքին հղումներ ==
Información en www.castillosnet.org(չաշխատող հղում)
Información en el Boletín del Instituto Andaluz del Patrimonio Histórico
Նեմահա շրջան (այլ կիրառումներ)

Նեմահա շրջան, կարող է վերաբերել՝

Նեմահա շրջան - ԱՄՆ Կանզաս նահանգի 105 վարչական միավորներից մեկը
Նեմահա շրջան - ԱՄՆ Նեբրասկա նահանգի 93 վարչական միավորներից մեկը
Whole Lotta Lovin'

«Whole Lotta Lovin'», ամերիկացի երաժշտական պրոդյուսեր DJ Mustard-ի երգը, որը կատարում է ամերիկացի ռեփեր Թրևիս Սքոթը։ Այն որպես սինգլ թողարկվել է 2016 թվականի հունվարի 8-ին։ Երգի հեղինակներն են DJ Mustard-ը, Թրևիս Սքոթը, Twice as Nice ստեղծագործական թիմը, Ռայան Բուենդիան, Դոմիկիան Քուետոն, Ջեյ Գրեմը և Մայքլ ՄաքՀենրին։ Երգում օգտագործվել է հատված ամերիկացի երգչուհի Սիսի Փենիսթոնի 1991 թվականին թողարկված «Finally» երգի տեքստից, որի արդյունքում այդ երգի հեղինակներ Սիսի Փենիսթոնի, Ֆելիպե Դելգադոյի, E.L. Linnear-ի և Ռոդնի Ջեքսոնի անունները նույնպես նշվել են «Whole Lotta Lovin'» երգի հեղինակների ցանկում։


== Թողարկում ==
2016 թվականի հունվարի 6-ին DJ Mustard-ը իր Թվիթթերի էջում հրապարակեց երգի շապիկը, որից պարզ դարձավ, որ այն համագործակցություն է ռեփեր Թրևիս Սքոթի հետ և կոչվելու է «Whole Lotta Lovin'»։ Հաջորդ օրը DJ Mustard-ը հարցազրույց տվեց Beats 1 ռադիոկայանին, որի ընթացքում նաև ներկայացրեց երգը։ Հունվարի 8-ին այն որպես սինգլ թողարկվեց iTunes-ում։ Երգի չորս ռեմիքս տարբերակները iTunes-ում հասանելի դարձան մարտի 14-ին։


== Տեսահոլովակ ==
Երգի տեսահոլովակը, որի ռեժիսորն է Ալեքս Նազարին, նկարահանվել է Լոս Անջելեսում և ներկայացվել է 2016 թվականի հունվարի 11-ին DJ Mustard-ի VEVO ալիքում։ Տեսահոլովակի տեսարանների մեծ մասում Թրևիս Սքոթն ու DJ Mustard-ը կանգնած են կամ պարում են գույնզգույն LED էկրանների առջև։ Տեսահոլովակը նաև ցուցադրում է իրար ձեռք բռնած և համբուրվող աղջիկների, որոնց դեմքերը ավելի ուշ սկսում են հալվել։ Տեսահոլովակի ավարտին ցուցադրվում է կարմիր ծով։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Genius կայքում
804

804 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 804 թվականն է, 
IX դարի 4-րդ տարին։


== Դեպքեր ==


== Ծնունդներ ==


== Մահեր ==
Վիլյամ I (Հոլանդիայի կոմս)

Վիլյամ I (հոլ.՝ Willem I van Holland, 1167, Հաագա, Սրբազան Հռոմեական կայսրություն - փետրվարի 4, 1222, Հաագա, Սրբազան Հռոմեական կայսրություն)՝ 1203 թվականից Հոլանդիայի դուքս։
Ֆլորիս III-ի և Ադա Հանտինգդոնի փոքր որդին։


== Կենսագրություն ==
Վիլյամը մեծացել է Շոտլանդիայում։ 1189-1190 թվականներին հոր հետ մասնակցել է Խաչակրաց երրորդ արշավանքին, որի ժամանակ կոմս Ֆլորիս III-ը մահացել է (1190 թվականին, Անտիոքում)։ Վերադառնալով տուն, ապստամբել է եղբոր՝ Դիրկ VII-ի դեմ։ 1195 թվականին տարել է հաղթանակ, որից հետո հաշտվել է եղբոր հետ և դարձել Ֆրիսլանդիայի սինյոր, որը Հոլանդիայի դքսության մասերից մեկն էր։
1203 թվականին Հոլանդիան ժառանգեց Դիրկ VII-ի դուստր Ադան։ Վիլյամը սկսեց վիճարկել եղբոր աղջկա իրավունքները։ Սկսվեց քաղաքացիական պատերազմ, որը տևեց մի քանի տարի, որում Ադային և նրա ամուսին Լուի II-ին աջակցում էին Լիեժի և Ուտրեխտի եպիսկոպոսներն և Ֆլանդրիայի դուքսը։ Վիլյամի կողմից էին Բրաբանտի դուքսը և Հոլանդիայի բնակչության մեծ մասը։ 1206 թվականին ըստ պայմանագրի նա Բրյուգգեում Ադային և Լուին տվեց դուքսի տիտղոսներ և պայմանավորվեց, որ իրեն թողնում է Զելանդիան և Գերտրյոյդենբերգի մոտակայքի հողերը, սակայն իրականում շարունակեց գլխավորել ամբողջ դքսությունը։


== Գործունեություն ==
Քանի որ Վիլյամը Վելֆերի կողմնակից էր, Սրբազան Հռոմեական կայսր Օտտոն IV-ը 1208 թվականին ճանաչեց նրա դքսությունը։ Սակայն 1214 թվականին Բուվինի մոտակայքում տեղի ունեցած ճակատամարտում Վիլյամն անցավ Ֆրիդրիխ II-ի կողմը։
Նա մասնակցել է Անգլիայի արքա Հովհան Անհողինի դեմ ֆրանսիական արշավանքին, Պրուսական խաչակրաց արշավանքին և Ալկասերի նվաճմանը։ Եվրոպայում նրան ճակատամարտերի ժամանակ իր հուսահատ պահվածքի համար անվանում էին «Վիլյամ Խելագար»։ Խաչակրաց հինգերորդ արշավանքի ժամանակ Վիլյամը նվաճում է Դամիետան։
Վիլյամ I-ի ղեկավարությամբ Հոլանդիայում ճահիճների չորացման համար սկսվեցին ոռոգման աշխատանքներ, ամբարտակների շինարարություն։
Վիլյամ I-ը քաղաքային իրավունքներ տվեց Գերտրյոյդենբերգին (1213 թ.), Դորդրեխտին (1217 թ.), Միդդելբուրգին (1220 թ.) և, հնարավոր է, Լեյդենին։ Սա նպաստեց առևտրի զարգացմանը։


== Ընտանիք և երեխաներ ==
Վիլյամ I-ն ամուսնացել է երկու անգամ։ Առաջին անգամ 1197 թվականին Գելդերնի դուքս Օտտոն I-ի դստեր՝ Ադելաիդայի հետ։ Ադելաիդան մահացել է 1218 թվականի փետրվարի 12-ին, երբ Վիլյամը մասնակցում էր Խաչակրաց արշավանքին։ Վերադառնալով 1220 թվականի հուլիսին, նա ամուսնացավ կայսր Օտտոն IV-ի այրի կին, դուքս Հենրիխ I-ի և Մատիլդա Ֆլանդրացու աղջիկ Մարիա Բրաբանտացու հետ։
Երեխաներ (առաջին կնոջից).

Ֆլորիս IV (հունիսի 24, 1210-հուլիսի 19, 1234), Հոլանդիայի դուքս։
Օտտոն III (մահացել է 1249 թվականին), Ուտրեխտի եպիսկոպոս, Հոլանդիայի գահապահ 1238-1239 թվականներին։
Վիլյամ (մահացել է 1238 թվականին), Հոլանդիայի գահապահ 1234-1238 թվականներին։
Ռիխարդ(մահացել է 1262 թվականին)
Ադա (մահացել է 1258 թվականին), 1239 թվականից Ռինսբուրգի միապետ։


== Ծանոթագրություններ ==


== Աղբյուրներ ==
De Boer, Dick; Cordfunke, Erik (1995), Graven van Holland : portretten in woord en beeld (880-1580), Zwolle: Walburg Pers, pp. 29–30, ISBN 978-90-6011-915-0 
Count Holland and Frisia, Chapter 2. COUNTS OF HOLLAND (900)-1299
Բոջեմասուր

Անվան այլ կիրառումների համար տե՛ս՝ Բոջեմասուր (այլ կիրառումներ)Բոջեմասուր, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Խամուրի գյուղախմբում, Արածանիի ձախ կողմում, Խամուր գյուղի մոտ։


== Բնակչություն ==
XIX դարի վերջին ուներ 30 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յոթ սամուրայներ

«Յոթ սամուրայներ» (ճապ.՝ 七人の侍, Շիչինին նո սամուրայ, 1954 թ.), ճապոնական գեղարվեստական ֆիլմ։ Հռչակավոր Ակիրա Կուրոսավայի դասական դարձած փիլիսոփայական դրաման։


== Սյուժե ==
XVI դարի երկրորդ կես։ Ճապոնական գյուղերից մեկի բնակիչները պատահմամբ տեղեկանում են, որ թափառական բանդիտները պատրաստվում են հարձակվել իրենց գյուղի վրա և խլել բերքը։ Գյուղացիներն իրենցից երեք հոգու ուղարկում են քաղաք, որպեսզի նրանք մարդիկ վարձեն գյուղը պաշտպանելու և որ վերջիններս համաձայնեն աշխատել միայն ուտելիքի դիմաց, որովհետև գյուղացիները նրանց առաջարկելու ուրիշ բան չունեն։ Գյուղացիները ականատես են դառնում, թե ինչպես է փորձառու մարտիկ Կամբեյը անզեն ձեռքերով վնասազերծում և սպանում մի երեխայի պատանդ վերցրած ավազակին։ Նրանք սամուրային պատմում են իրենց դժբախտության մասին, և Կամբեյը համաձայնում է օգնել գյուղացիներին։
Կամաց-կամաց Կամբեյը հավաքում է փորձառու մարտիկներից կազմված մի փոքր ջոկատ, նրանց են միանում նաև երիտասարդ սամուրայ Կացուսիրոն, ով ուզում է դառնալ Կամբեյի աշակերտը, և Կիկուտիյոն, ով իրեն ներկայացնում է որպես սամուրայ, բայց իրականում մի սովորական թափառաշրջիկ է։
Ջոկատը ժամանում է գյուղ, որի բնակիչները վախով ու զգուշությամբ են դիմավորում սամուրայներին։ Սակայն Կիկուտիյոն, ով շատ լավ էր ճանաչում գյուղացիներին, կարողանում է համոզել գյուղացիներին, որ սամուրայներն իրականում եկել են գյուղը պաշտպանելու, այլ ոչ թե թալանելու։ Սամուրայները սկսում են գյուղացիների հետ միասին կազմակերպել գյուղի պաշտպանությունը։
Երբ բանդիտները հարձակվում են, գյուղացիները նրանց փոքր խմբերին ներս են թողնում գյուղի տարածք և ոչնչացնում։ Վերջին հարձակման ժամանակ գյուղի տարածք են թողնում բանդիտների վերջին ու ամենամեծ խմբին և ոչնչացնում նրանց։ Սակայն կռիվների ժամանակ զոհվում են նաև սամուրայներ։ Ողջ են մնում միայն Կամբեյը, Սիտիրոձին և Կացուսիրոն։
Կամբեյը, Սիտիրոձին և Կացուսիրոն լքում են գյուղը, նրանք արդեն պետք չեն գյուղացիներին, ովքեր սկսում են իրենց խաղաղ կյանքը։


== Դերերում ==


== Պարգևներ ==
Ֆիլմը ստացել է 5 մրցանակ, ներկյացաված է եղել ևս 4-ի, որոնց թվում՝

ներկայացվել է 2 Օսկարի
250 լավագույն ֆիլմեր (ըստ IMDb վարկածի)ի ցանկում ֆիլմը զբաղեցնում է 13-րդ տեղը (2011 թվականի օգոստոսի 4-ի դրությամբ)
Վենետիկի Կինոփառատոն (1954), Արծաթե առյուծ - Ակիրա Կուրոսավա
Ներկայացվել է 3 BAFTA-ի
Empire թերթի կողմից 2010 թվականին կազմված «100 լավագույն ոչ անգլալեզու ֆիլմերի» ցանկում 1-ին տեղում է.


== Ծանոթագրություններ ==
Ակնաթուփ

Ակնաթուփ, ժայռաբույս, ագռավահատ, տիտան (լատ.՝ Émpetrum), հավամրգազգիներ (Ericaceae) ընտանիքի 1 մ երկարությամբ, փռված և բազմաճյուղավոր բնով թուփ։


== Նկարագիր ==
Ունի շագանգագագույն ընձյուղներ։ Տերևները մանր և երկարավուն են։ Ծաղիկները տարասեռ են, կարմրավուն, մուգ, մանր տեղավորված են տերևածոցում։ Պտուղը կարմիր, փայլուն, ջրալի է, ունի գնդաձև կառուցվածք և իր մեջ կրում է 6-ից 9 մանր կորիզներ։


== Տարածումը ==
Ծաղկում է մայիս-հունիս ամիսներին։ Աճում է ճահճոտ վայրերում։ Հիմնականում տարածված է Արկտիկայի և Եվրոպական անտառներում։


== Օգտագործումը ==
Տունդրայի և անտառային շրջանի ժողովուրդները հավաքում են ակնաթուփ, որը օգտագուրծում են մսի և ձկան հետ, որից էլ ստանում են հատուկ կերակրատեսակ՝ տոլկուչկա։


=== Օգտագործումը բժշկության մեջ ===
Օգտագործվում են ակնաթփի պտուղները։ Ժողովրդական բժշկության մեջ մինչ օրս օգտագործվում են օրգանիզմի լարվածությունը հանելու համար։ Պտուղները եփած վիճակում օգտագործում են տենդի, փորլուծության, պարալիզի, ներվային, լյարդի և երիկամների հիվանդությունների համար։ Տերևների եփուկը օգտագործել են վերքերի բուժման և գլխի մազերի ամրացման համար։


== Ծանոթագրություններ ==
Սիտագան (Կարսի նահանգ)

Սիտագան, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Տեկովո

Տեկովո (ուկրաիներեն՝ Теково), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Տեկովո գյուղում բնակվում էր 1 546 մարդ։ Բնակավայրը զբաղեցնում է 4837 կմ² տարածք։ Բնակչության խտությունը կազմում էր 0,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանիտարա-պաշտպանական գոտի

Սանիտարա-պաշտպանական գոտի, արդյունաբերական ձեռնարկությունների և մերձակա բնակելի կամ հասարակական շենքերի միջև ընկած խզման գոտի։ Ստեղծվում է բնակչությանը արտադրական վնասակար գործոնների (աղմուկ, փոշի, արդյունաբերական թույներ պարունակող գազանման և այլ վնասակար արտանետվածքներ) ազդեցությունից զերծ պահելու նպատակով։ Սանիտարա-պաշտպանական գոտու լայնությունը սահմանվում է այն հաշվով, որ բնակելի շրջաններին հասնող արդյունաբերական ձեռնարկությունների արտանետվածքները չգերազանցեն սահմանային թույլատրելի կոնցենտրացիաները։ Կախված դեպի մթոլորտ արտազատվող արտանետվածքների վնասակարության աստիճանից, տեխնոլոգիական պրոցեսների կատարելությունից, մաքրման կառույցների առկայությունից՝ բոլոր արդյունաբերական ձեռնարկությունները բաժանում են հինգ դասի, առաջին դասի ձեռնարկությունների համար Սանիտարա-պաշտպանական գոտու լայնությունը 1000 մ է, երկրորդինը՝ 500 մ, երրորդինը՝ 300 մ, չորրորդինը՝ 100 մ և հինգերորդինը՝ 50 մ։ Արտադրական փակ շրջանով առանց դեպի մթնոլորտ արտանետվածքների աշխատող արդյունաբերական ձեռնարկությունների համար Սանիտարա-պաշտպանական գոտին սահմանում են հնարավոր վթարային իրավիճակը հաշվի առնելով։
Ներիմյու

Ներիմյու (ռուս.՝ Неримъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուկյու գետի ձախ ափին՝ 12 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058662
Կոդը ըստ հիդրոլոգիական հետազոտության (ՌԴ) — 103005866
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կեսադա

Անվան այլ կիրառումների համար տե՛ս՝ Կեսադա (այլ կիրառումներ)Կեսադա (իսպ.՝ Quesada), մունիցիպալիտետ Իսպանիայում` Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա դե Կասորլա շրջանում։ Զբաղեցնում է 328,7 կմ2 տարածք։ Բնակչությունը` 5898 մարդ (2010 թվականի տվյալներով)։ Գտնվում է պրովինցիայի վարչական կենտրոնից 99 կմ հեռավորության վրա։


== Արտաքին հղումներ ==
Պաշտոնական էջ
Iltre. Ayuntamiento de Quesada
Quesada en el Instituto de Estadística de Andalucía.
Ժուկովկա (այլ կիրառումներ)

Ժուկովկա, կարող է վերաբերել՝

Ժուկովկա - գյուղ Ռուսաստանի Մոսկվայի մարզի Օդինցովսկի շրջանի կազմում։
Ժուկովկա - գյուղ Ռուսաստանի Սմոլենսկի մարզի Երշիչսկի շրջանի կազմում։
(4114) Յասնորզեվսկա

(4114) Յասնորզեվսկա (անգլ.՝ Jasnorzewska), աստերոիդ աստերոիդների հիմնական գոտում։ Հայտնաբերվել է 1982 թվականի օգոստոսի 19-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,537941 ա. մ., առավելագույնը մոտենում է 2,023 ա. մ. հեռավորության վրա և հեռանում 3,0529 ա. մ.։ Արեգակի շուրջ մեկ ամբողջական պտույտ է կատարում 1476,8 երկրային օրվա ընթացքում, իր ուղեծրով շարժվելով միջինում 0,243771 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4114) Յասնորզեվսկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էյտքին շրջան (Մինեսոտա)

էյտքին շրջան (անգլ.՝ Aitkin County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 4,712 կմ² է, բնակչությունը՝ 15,301 մարդ (2000 թ. տվյալներով)։ Շրջկենտրոնն է Էյտքին բնակավայրը։ Կազմավորվել է 1857 թ.։
Էդգար Վարդանյան

Էդգար Վարդանյան (մայիսի 9, 1993(1993-05-09), Երևան, Հայաստան), լատվիացի հայազգի ֆուտբոլիստ, Յուրմալայի «Սպարտակի» և Լատվիայի հավաքականի կիսապաշտպան։


== Կարիերա ==
«Սկոնտո-2» ակումբի սան (ավելի ուշ՝ «Մուլտիբանկ»), առաջին մարզիչը՝ Վիկտոր Վիցեխովսկին։ 2010 թվականին տեղափոխվել է Լատվիայի ՄԵՏՏԱ ակումբ։ 2011 թվականին ճանաչվել է Լատվիայի առաջին լիգայի լավագույն ֆուտբոլիստ։ 2014 թվականին ճանաչվել է ՄԵՏՏԱ ակումբի լավագույն ֆուտբոլիստ։ 2017 թվականին տեղափոխվել է Յուրմալայի «Սպարտակ»։
Հանդես է եկել Լատվիայի տարբեր հավաքականներում, 2012 թվականին Լատվիայի մինչև 19 տարեկանների հավաքականի կազմում մասնակցել է համագործակցության գավաթին։ 2017 թվականի հունիսի 9-ին Պորտուգալիայի դեմ խաղում նորամուտը նշել Է Լատվիայի հավաքականում։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Վիճակագրությունը UEFA.com կայքում
Բուֆարիկ

Բուֆարիկ (արաբ․՝ بوفاريك‎‎, ֆր.՝ Boufarik), կոմունա Ալժիրի հյուսիսում, Բլիդայի վիլայեթում, Բուֆարիկ շրջանում:


== Աշխարհագրական դիրքը ==
Կոմունան գտնվում է վիլայեթի հյուսիսային մասում՝ ծովի մակարդակից 63 մետր բարձրության վրա։ Կոմունան գտնվում է երկրի մայրաքաղաք Ալժիրից մոտավորապես 26 կմ հարավ-արևմուտք և Բլիդա վիլայեթի վարչական կենտրոնից՝ 10 կմ հարավ-արևելք հեռավորության վրա։


== Ժողովրդագրություն ==
2008 թվականին կոմունայի բնակչությունը կազմում էր 71 446 մարդ ։
Կոմունայի բնակչության դինամիկան ըստ տարիների․


== Պատկերասրահ ==

		
		
		
		


== Ծանոթագրություններ ==
Քվեդա Օրղուլի

Քվեդա Օրղուլի (վրաց.՝ ქვედა ორღული), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Սաչխերեից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 648 մարդ։


== Ծանոթագրություններ ==
Զայնաբ Բիիշևա

Զայնաբ Աբդուլովնա Բիիշևա (բաշկիրերեն՝ Зәйнәб Абдулла ҡыҙы Биишева, հունվարի 15, 1908(1908-01-15) - օգոստոսի 24, 1996(1996-08-24), Ուֆա, Ռուսաստան), Բաշկորտոստանի ժողովրդական գրող, արձակագիր, բանաստեղծ, դրամատուրգ, թարգմանիչ։


== Կենսագրություն ==
Ավարտել է Օրենբուրգի բաշկիրական մանկավարժական ուսումնանարանը։ Ուսումը վերջացնելուց հետո 1929—1931 թվականներին աշխատել է Բայմակսկի շրջանի Տեմյասովո գյուղի դպրոցում որպես ուսուցչուհի։ Որակավորման բարձրացման համար դասընթացի ավարտց հետո (1931) եղել է եղել է Բաշկիրական գրահրատարակչության և «Պիոներ» ամսագրի խմբագիր (այստեղ է 1930 թվականին հրատարակվել Զայնաբ Բիիշևայի առաջին «Ջրվեժների մոտ» պատմվածքը)։
Առաջին գիրքը՝ «Պարտիզան տղան» լույս է տեսել 1941 թվականին։ ԽՍՀՄ Գրողների միության անդամ է 1946 թվականից։ 1993 թվականին ստացել է «Բաշկորտոստանի ժողովրդական գրող» կոչումը։ Տարբեր լեզուներով հրատարակել է ավելի քան վաթսուն գիրք։
Զայնաբ Բիիշևան գրել է տարբեր ժանրերով։ Նրա գրչին են պատկանում բազմաթիվ ստեղծագործություններ երեխաների և պատանիների համար, այդ թվում «Ընկերություն» վիպակը, «Լինենք ընկերներ» պատմվածքը, տասնյակ բանաստեղծություններ և հեքիաթներ։ «Սալավատի վերջին մենախոսությունը» պոեմը նվիրված է ազգային հերոս Սալավատ Յուլաևի կերպարի բացահայտմանը։
Թաղված է Ուֆայի մուսուլմանական գերեզմանոցում։


== Ծանոթագրություններ ==


== Արտաքին հղումներ ==
Բիիշևա Լ. Իր ազգի հետ միասին
Բուրակաևա Զ. Արվեստը հանգիստ չի տալիս… (Նամակ Զայնաբ Բիիշևային) 
Կիլմուխամետով Տ. Տաղանդ, աշխատանք, իմաստություն Archived 2017-06-01 at the Wayback Machine.
Նիկոլենկո Ի. Նրան նույնիսկ գեներալներն էին պատվի առնում
Ուզիկով Յու. Ինչպիսին էր Զայնաբ Բիիշևան(չաշխատող հղում)
Նովի Բերդյաշ

Նովի Բերդյաշ (ռուս.՝ Новый Бердяш, բաշկիրերեն՝ Яңы Бәрҙәш), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 304 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(618) Էլֆրիդե

(618) Էլֆրիդե (անգլ.՝ Elfriede), աստերոիդ աստերոիդների հիմնական գոտում։ Հայտնաբերվել է 1906 թվականի հոկտեմբերի 17-ին Կառլ Լոհներտի կողմից Հայդելբերգում։
Միջին հեռավորությունը Արեգակից կազմում է 3,19066 ա. մ., առավելագույնը մոտենում է 2,9534 ա. մ. հեռավորության վրա և հեռանում 3,4279 ա. մ., իսկ Երկրի ուղեծրին Էլֆրիդե աստերոիդը նվազագույնը մոտենում է 1,9675 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2081,71 երկրային օրվա ընթացքում, իր ուղեծրով շարժվելով միջինում 0,172935 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,04° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(618) Էլֆրիդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չաթարկալա

Չաթարկալա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կրասինա (Կաշարսկի շրջան)

Կրասինա (ռուս.՝ Красина), գյուղ Ռուսաստանի Ռոստովի մարզի Կաշարսկի շրջանում։ Մտնում է Ֆոմինո-Սվեչնիկովսկի գյուղական համայնքի կազմի մեջ։
Քարահունջ (այլ կիրառումներ)

Քարահունջ եզրը կարող է վերաբերվել.

Քարահունջ, մեգալիթյան կառույց Հայաստանի Սյունիքի մարզում։
Քարահունջ, գյուղ Հայաստանի Սյունիքի մարզում։
Քարահունջ, գյուղական համայնք Արցախի Մարտունու շրջանում։
Սավաննա (Ջորջիա)

Անվան այլ կիրառումների համար տե՛ս՝ Սավաննա (այլ կիրառումներ)Սավաննա (Ջորջիա) (անգլ.՝ Savannah)՝ քաղաք ԱՄՆ-ի Ջորջիա նահանգում, Ատլանտյան օվկիանոսի ափին։ Նավահանգիստ Սավաննա գետի գետաբերանին։


== Աշխարհագրություն ==
Ըստ ԱՄՆ-ի մարդահամարի բյուրոյի տվյալների Սավաննան ունի 202,3 քառակուսի կիլոմետր ընդհանուր տարածք, որից 193,5 քառակուսի կիլոմետրը՝ ցամաքային, իսկ 8,8 քառակուսի կիլոմետրը՝ ջրային մակերես (4,31 %)։ Սավաննան հանդիսանում է Սավաննա գետի հիմնական նավահանգիստը և ամենամեծը՝ Ջորջիա նահանգում։ Քաղաքը ենթակա է հեղեղումների։ Հինգ ջրանցքներ և մի շարք պոմպակայաններ են կառուցվել, որպեսզի օգնեն նվազեցնել ջրհեղեղների հետևանքները։ Ջրանցք՝ Fell փողոցում, ջրանցք՝ Pipemaker’s, ջրանցք՝ Kayton, ջրանցքներ՝ Springfield և Casey, որոնցից առաջին չորսը ելնում են Սավաննա գետը։


== Կլիմա ==
Սավաննայի կլիման՝ մերձարևադարձային օվկիանոսային է, բնութագրվում է երկար և գրեթե արևադարձային ամառներով և մեղմ ձմեռներով, ողջ ձմռանը ջերմաստիճանը 0°С-ից ցածր է լինում մի քանի անգամ (կարող են լինել ձյան տեղումներ, բայց որպես կանոն հազվադեպ)։ Ամենաբարձր ջեմաստիճանը (41°С) արձանագրվել է 1986 թվականին, իսկ ամենացածրը (-16°С)՝ 1985 թվականին։


== Պատմություն ==
Հիմնադրվել է 1733 թվականին գեներալ Ջեյմս Օգլտորպի կողմից։ Անկախության համար մղվող պատերազմի ընթացքում վերահսկվել է բրիտանացիների կողմից, 1779 թվականին պաշարվեց ֆրանսիական և ամերիկյան զորքերի կողմից, որոնց թվում էին՝ «ամերիկյան հեծելազորի հայրը» Կազիմիր Պուլավսկին և Հայիթիի ապագա թագավոր՝ Հանրի Քրիստը։ Տեղի ունեցավ արյունոտ ճակատամարտ, որի ընթացքում Պուլավսկին մահացու վիրավորվեց, որից հետո ամերիկացիները նահանջեցին։ Անգլիացիները քաղաքը պահել են մինչև 1782 թվականը։
Մեկ այլ արշավանք տեղի է ունեցել Սավաննայի պատերի տակ՝ 1864 թվականին, երբ Ատլանտայի գրավումից հետո գեներալ Շերմանը նվաճեց նաև այդ քաղաքը։ Այդ արշավանքը հայտնի է որպես «Շերմանի երթը դեպի ծով»։ Այս անգամ հարձակումը հաջող էր և գեներալը կարողացավ Սուրբ Ծննդին քաղաքը «նվիրել» Աբրահամ Լինքոլնին։


== Տեսարժան վայրեր ==
Առանձնատներ Телфэр-հրապարակում (19-րդ դարի ճարտարապետություն)։
Պատմական թանգարան։
Նեգրական ժառանգության թանգարան։
Թանգարան-ագարակ գաղութային ժամանակաշրջանում։


== Քույր քաղաքներ ==
 Բաթում, Վրաստան
 Պատրաս, Հունաստան
 Հալլե, Գերմանիա
 Կայա, Բուրկինա Ֆասո


== Սպորտ ==
1996 թվականին քաղաքի մոտակայքում տեղի ունեցավ ծովագնացության մրցակցություն՝ 26-րդ Օլիմպիական խաղերի ժամանակ։


== Ծանոթագրություններ ==


== Արտաքին հղումներ ==
Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
(недоступная ссылка — история) // Словарь современных географических названий
Գուտրան

Գուտրան (ֆր.՝ Goutrens), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 445 մարդ, բնակչության խտությունը` 17.12 մարդ/կմ²։ Բնակավայրը զբաղեցնում է 25.99 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 120 կմ հյուսիս-արևելք, Ռոդեզ քաղաքից` 20 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 281 աշխատունակ (15-64 տարեկան)  բնակիչ, որոնցից ակտիվ էին 217-ը, իսկ ոչ ակտիվները` 64։ Ակտիվության ցուցանիշը կազմում է 77,2 %։ 217 աշխատունակ մարդկանցից աշխատել է 208 անձ (115 տղամարդ և 93 կին)։ Գործազուրկ են եղել 9 անձ (5 տղամարդ և 4 կին)։ 64 անաշխատունակներից 15-ը եղել են աշակերտներ կամ ուսանողներ, 34-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(1844) Սուսիլվա

(1844) Սուսիլվա (անգլ.՝ Susilva), աստերոիդ աստերոիդների հիմնական գոտում։ Հայտնաբերվել է 1972 թվականի հոկտեմբերի 30-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,016177 ա. մ., առավելագույնը մոտենում է 2,8639 ա. մ. հեռավորության վրա և հեռանում 3,1685 ա. մ.։ Արեգակի շուրջ մեկ ամբողջական պտույտ է կատարում 1913,3 երկրային օրվա ընթացքում, իր ուղեծրով շարժվելով միջինում 0,188156 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1844) Սուսիլվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շիգոնի

Շիգոնի (ռուս.՝ Шигоны), գյուղ Ռուսաստանի Սամարայի մարզի Շիգոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չարլի Բրուքս

Շարլին Էմմա «Չարլի» Բրուկս (անգլ.՝ Charlene Emma «Charlie» Brooks, մայիսի 3, 1981(1981-05-03), Ware, East Hertfordshire, Հարթֆորշիր, Անգլիա, Միացյալ Թագավորություն), անգլիացի երգչուհի և դերասանուհի, «The British Soap Awards» (2004, 2005) մրցանակի դափնեկիր։


== Կենսագրություն ==
Շարլի Էմմա Բրուկսը ծնվել է 1981 թվականի մայիսի 3-ին Ուեյրում, Անգլիայում։ Մանուկ հասակում տեղափոխվել է Բարմութ (Ուելս)։
2003-2006 թվականներին Չարլին փաստացի ամուսնացած է եղել երեկույթների կազմակերպիչ Թոնի Թրումանի հետ։ Բրուկսը նրանից ունեցել է իր առաջնեկին՝ Կիկի-Դի Թրումանին (2004 թվական)։


== Կարիերա ==
Չարլին սկսել է նկարահանվել ֆիլմերում 1998 թվականին։
Բրուկսը նաև երգչուհի է։


== Ֆիլմագրություն ==
Հեռուստատեսություն և կինոԹատրոն և ռադիո


== Արտաքին հղումներ ==
Չարլի Բրուկս (անգլ.) Internet Movie Database կայքում
Տկղվիրի

Տկղվիրի (վրաց.՝ ტყვირი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 17 մետր բարձրության վրա։ Շրջկենտրոն Աբաշայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 524 մարդ։


== Ծանոթագրություններ ==
Սիֆան

Սիֆան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր գավառի հյուսիսարևմտյան սահմանին, Բիթլիս գետի աջ վտակենրից մեկի ստորին հոսանքի տարածքում, Սղերդ քաղաքից 35 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Իշակաթնուկ հալեպական

Իշակաթնուկ հալեպական (լատ.՝ Euphorbia aleppica), իշակաթնուկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա բույս է, որն ունի 10-25 սմ բարձրություն։ Տերևները  նեղ-գծային են, սուր, բազմաթիվ, շատ խիտ մոտեցած և 1 մմ լայնությամբ։ Ծածկոցի թերթերը եռանկյունաձև-ռոմբաձև են, երկար, սրացած։ Գագաթնային ծաղկակիրները 3-5 հատ են, տարբեր երկարության և հաստավուն։ Նեկտարանոցները կիսալուսնաձև են։ Սերմերը խիտ են, թմբիկավոր, հավելուկը՝ փոքր։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Երևանի շրջակայք)։ Աճում է նաև Արևմտյան, Արևելյան և Հարավային Անդրկովկասում, միջերկրածովյան ավազանում (Արևելյան մաս), Ղրիմում, Հյուսիսարևելյան Թուրքիայում, Իրաքում և Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-1400 մ բարձրությունների վրա, չոր քարքարոտ լանջերին, կիսաանապատում։ Ծաղկում է մայիս ամսին, պտղաբերում՝ հունիսին։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Հայտնի է մեկ ֆլորիստիկական շրջանում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։ Անհրաժեշտ է նոր աճելավայրեր որոնել «Էրեբունի» պետական արգելոցի տարածքում։
Պահպանության գործողություններ չեն իրակաացվում։


== Ծանոթագրություններ ==
Բալանիտ

Բալանիտ (լատ.՝ Balanoposthitis), ծևփուկաբորբ, տղամարդու առնանդամի գլխիկի բորբոքում։ Սովորաբար ուղեկցվում է նաև թլիպի բորբոքմամբ։ բալանիտով հիմնականում հիվանդանում են երեխաները։ Լինում է առաջնային և երկրորդային։ Առաջնային բալաինտ սկիզբ է առնում մեզի, թլպաճարպի (սմեգմա, որն առաջանում է ֆիմոզի ժամանակ) մեջ գտնվող մանրէներից, իսկ երկրորդայինը՝ զանազան հիվանդությունների (գոնոռեա, սիֆիլիս, արիխոմոնոզ) ժամանակ։ Բալաինտի առաջացմանը նպաստում են նաև շաքարախտը, ալերգիական հիվանդությունները (էկզեմա, մոլաքոր)։ Ախտանշաններն են՝ առնանդամի գլխիկի մաշկի կարմրություն, այտուց, գլխիկի մաշկի և թլիպի խոցոտում, երբեմն թարախային արտադրություն, աճուկային շրջանի ավշագեղձերի մեծացում, սուր, ծակող ցավեր։ Բուժումը, հիմնական հիվանդության բուժում, հակաբորբոքային միջոցներ, հաճախակի կրկնվելու դեպքում՝ թլպատում։
Սեռինիա (Բաիա)

Սեռինիա (պորտ.՝ Serrinha), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սեռինյա գավառի կազմի մեջ։ Բնակչությունը կազմում է 71 383 մարդ՝ 2007 թվականի տվյալներով։ Գրավում է 568,405 կմ2 տարածք։ Բնակչության խտությունը՝ 132,8 մարդ/կմ²։ Քաղաքի տոնը նշվում է հունիսի 13-ին։


== Պատմություն ==
Քաղաքը հիմնադրվել է 1786 թվականի հունիսի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 170.097.481,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.316,08 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,658 (տվյալները՝ ՄԱԿ-ի զարգացման ծրագրի)։
Գուգավանքի կամուրջ

Գուգավանքի կամուրջ, 15-16-րդ դարի կամուրջ Ադրբեջանի Նախիջևանի ԻՀ Ջուղայի շրջանի Գուգավանքի գյուղի մոտ, Երնջակ գետի վրա։


== Պատմություն ==
Կառռւցող վարպետը, պատվիրատուն և մեկենասը անհայտ են։


== Ճարտարապետություն ==
Կամրջի հորինվածքը միաթռիչք է։ Կառուցվել է սրբատաշ և կիսամշակ քարից։ Կամրջի վիճակը 20-րդ դարի կեսերին կանգուն էր։


== Արտաքին հղումներ ==
Արգամ Այվազյան, «ՆԱԽԻՋԵՎԱՆԻ ԻՍՍՀ ՀԱՅԿԱԿԱՆ ՀՈՒՇԱՐՁԱՆՆԵՐԸ»


== Գրականություն ==
Արգամ Այվազյան,  Նախիջևան. բնաշխարհիկ պատկերազարդ հանրագիտակ, Երևան, ««Հուշարձան»», 1995 — 368 (+ 48 էջ նկարներ) էջ. — 2700 հատ։
Բենտոնի շրջան (Արկանզաս)

Բենտոն (անգլ.՝ Benton County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.183 կմ² է, բնակչությունը՝ 221.339 մարդ (2007 թ. տվյալներով)։ Շրջկենտրոնն է Բենտոնվիլ բնակավայրը։ Կազմավորվել է 1836 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքումArchived 2011-06-06 at the Wayback Machine.
Պիկյեռվե (գյուղ, Կառուլա շրջան)

Անվան այլ կիրառումների համար տե՛ս՝ ՊիկյեռվեՊիկյեռվե (էստ․՝ Pikkjärve), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ասեն Յորդանով

Ասեն Յորդանով (Ասեն Ջորդանով. բուլղ. Асен Христов Йорданов, անգլ.  Assen «Jerry» Jordanoff. սեպտեմբերի 2, 1896(1896-09-02), Սոֆիա, Բուլղարիա - հոկտեմբերի 19, 1967(1967-10-19), Ուայթ Փլեյնս, Նյու Յորք, ԱՄՆ), բուլղարական ծագմամբ ամերիկացի ավիակոնստրուկտոր, որի ղեկավարության ներքո էին ստեղծվում Douglas DC-3 տրանսպորտային ինքնաթիռները և «Գերծանրքաշային» 4 շարժիչով В-29 ռմբակոծիչները։


== Կենսագրություն ==
Ազգությամբ բուլղարացին  ծնվել է Սոֆիայում, ինժեներ-քիմիկոսի ընտանիքում։ Սովորել է նախ Գրենոբլում, հետո Փարիզում ֆրանսիացի օդաչու-կոնստրուկտոր Լուի Բլերիոյի մոտ։ Կառուցել է առաջին բուլղարական սավառնակը (16 տարեկանում), իսկ հետո առաջին բուլղարական ինքնաթիռը` «Յորդանով-1»-ը, որն ընդունվեց զինված ուժերի կողմից։ Ընդհանուր առմամբ, կառուցվել է մի քանի տասնյակ մեքենա։ Ավագ պատանի տարիքում  որպես կամավոր մասնակցել է Երկրորդ Բալկանյան պատերազմին, որտեղ  վարորդ էր։ 
Օդաչուական ուսումնարանն ավարտելուց և լեյտենանտի կոչում ստանալուց հետո  մասնակցել է Առաջին համաշխարհային պատերազմին և ստացել մի շարք մրցանակներ մարտական ​​առաքելությունների համար, այդ թվում՝ «Քաջության շքանշան»։ 1920-ական թվականներին նա մեկնում է ԱՄՆ (ի սկզբանե 1 միլիոն դոլար արժողությամբ շուրջերկրյա թռիչքին մասնակցելու համար), որոշում է մնալ այնտեղ  ավիացիոն- ինժեներական կրթությունը շարունակելու համար։
Նա դարձավ բազմաթիվ գյուտերի հեղինակ, որոնցից մի քանիսը լրջորեն առաջ էին անցել իրենց ժամանակից (օրինակ՝ «Jordaphone» անլար հեռախոսը), չնայած շատերը ավարտված չէին  գործարարի կողմից (դրանք ունեին իրենց սեփական ընկերությունները)։
Ամուսնացել է 3 անգամ, որոնցից առաջին երկուսն ավարտվել են ամուսնալուծությամբ։


== Գրքեր ==
Ա. Յորդանովը օդաչուների համար շատ գրքերի և դասագրքերի հեղինակ է։ 1930-1940-ական թվականներին նրա ավիացիայի խնդիրների մասին պատկերազարդ գրքերը շատ տարածված էին և տպագրվում էին մեծ տպաքանակով։ ԽՍՀՄ-ում լույս են տեսել նրա «Ձեր թևերը» և «Թռիչքներ ամպերի մեջ» գրքերը։ 


=== Աշխատությունների ցանկ ===
Assen Jordanoff, Flying and how to do it, Grosset & Dunlap, New York, 1932, 1936, 1940 / Թռիչքներ և ինչպես է դա արվում
Assen Jordanoff, Your Wings, Funk and Wagnalls, 1936, 1939—1940, 1942 / Ձեր Թևերը
Assen Jordanoff, Through the Overcast: The Weather and the Art of Instrument Flying, Funk and Wagnalls, New York — London, 1938—1939, 1940—1941, 1943 / Գործիքային թռիչքի արվեստը և եղանակը
Assen Jordanoff, Safety in Flight, Funk & Wagnalls, New York — London, 1941, 1942 / Անվտանգությունը թռիչքի տնթացքում
Assen Jordanoff, Jordanoff’s Illustrated Aviation Dictionary, Harper & Brothers, New York — London, 1942 /Յորդանովի պատկերազարդ ավիացիոն բառարանը
Assen Jordanoff, The man behind the Flight: A ground course for aviation mechanics and airmen, Harper & Brothers, New York — London, 1942 / Թռիչքի պատասխանատու. Օդանավերի մեխանիկների և ավիատորների ցամաքային ուղի* Assen Jordanoff, Power and Flight, Harper & Brothers, New York — London, 1944 / Էներգիան և թռիչքը
Assen Jordanoff, Men and Wings, Curtiss — Wright, New York, 1942. / Մարդիկ և թևերը


== Ծանոթագրություններ ==


== Աղբյուրներ ==
Журнал: «Крылья Родины», № 1. 1989 г. Л.Кербер, М. Саукке. Статья: «Не копия, а аналог.», посвящена истории создания советского самолёта Ту-4.
Большая статья о конструкторе на английском
Ջալիոնե

Ջալիոնե (իտալերեն՝ Giaglione), կոմունա Իտալիայի Պիեմոնտ մարզի Թուրին գավառում։
Բնակչությունը՝ 692 մարդ (2008 թվականի տվյալներով)։ Բնակչության խտությունը՝ 21 մարդ/կմ²։ Տարածքը՝ 34 կմ²։ Փոստային ինդեքս՝ 10050։ Հեռախոսային կոդ՝ 0122։
Բնակավայրի հովանավորն է համարվում սուրբ Վիկենտիոսը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0122 622386
Էլեկտրոնային հասցե։ info@comune.giaglione.to.it
Գլխավոր կայք։ http://www.comune.giaglione.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քիլ

Քիլ (գերմ.՝ Kiel [ˈkiːl]), քաղաք Գերմանիայում, Շլեզվիգ-Հոլշթայն երկրամասի մայրաքաղաքը։ Գտնվում է Բալթիկ ծովի Քիլյան ծոցի ափին։ Ջրանցքով կապված է Հյուսիսային ծովի հետ։ Խոշոր նավահանգիստ է։ Բնակչությունը 2010 թվականի դրությամբ կազմում էր 238.049 ։


== Պատմություն ==
Քիլը հիմնադրվել է 1233-1242 թթ. ընթացքում՝ դուքս Ադոլֆ Հոլշթայնացու կողմից։ Այստեղ է ծնվել Ռուսական կայսր Պետրոս 3-րդը (1761-1762)՝ ռուսական գահին Ռոմանովների դինաստիայի Հոլշթայն-Օլդենբուրգյան ճյուղի առաջին ներկայացուցիչը։
1918 թ. նոյեմբերի 3-ին Քիլի նավաստիների ապստամբությամբ սկսվեց Գերմանիայում Նոյեմբերյան հեղափոխությունը։


== Քույր քաղաքներ ==
Քիլը բարեկամական և գործընկերային հարաբերություններ է հաստատել հետևյալ քաղաքների հետ.


== Պատկերասրահ ==

		
		
		
		
		
		


=== Կլիմա ===
Քիլին բնորոշ է օվկիանոսային կլիման (Köppen climate classification-ի դասակարգման նիշը՝ Cfb):


== Ծանոթագրություններ ==


== Արտաքին հղումներ ==
Քաղաքի պաշտոնական կայքը
Վեբտեսախցիկներ Քիլում
Սան Լորենսո դե Էլ Էսկորիալ

Սան Լորենսո դե Էլ Էսկորիալ (իսպ.՝  San Lorenzo de El Escorial), քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ վարչական կենտրոնի կազմում։ Ժողովրդական լեզվով քաղաքին անվանում են վերին Էսկորիալ, և դա  օգնում է նրան տարբերվել իր հարևանից, որին անվանում են ներքին Էսկորիալ։ Մունիցիպալիտետը գտնվում է Կուենկա դել Գվադառամա շրջանում։ Տարածքը կազմում է 56.4 կմ2, բնակչությունը՝ 18352 մարդ (2010 թվականի տվյալներով)։ Պրովինցիայի վարչական կենտրոնից գտնվում է 47 կմ հեռավորության վրա։
Հարություն Ծերունյան

Հարություն (Հարուն) Ծերունյան (ապրիլի 19, 1883(1883-04-19), Դևելի, Կայսերիի մարզ, Թուրքիա - օգոստոսի 8, 1969(1969-08-08), Կարլսրուե, Բադեն-Վյուրթեմբերգ, Գերմանիայի Ֆեդերատիվ Հանրապետություն), հայ կոմպոզիտոր և խմբավար, որն իր գործունեությունը ծավալել է Գերմանիայում։


== Կենսագրություն ==
Հարություն Ծերունյանը ծնվել է Կեսարիայի Էվերեկ գյուղում։ Փոքր հասակից ծնողների հետ տեղափոխվել է Կոստանդնուպոլիս, որտեղ կրթություն է ստացել Կետիկ փաշայի ազգային վարժարանում։ 1895-1896 թվականների հայկական ջարդերից հետո, ի թիվս այլ որբերի, տեղափոխվել է Գերմանիա, այնուհետև մեկնել է Շվեյցարիա, որտեղ շարունակել է ուսումը։ Ավարտելուց հետո աշխատել է որպես ուսուցիչ՝ հասնելով պրոֆեսորի աստիճանի։
1918 թվականից սկսած երկար տարիներ պաշտոնավարել է Կարլսրուեում, որտեղ հաճախել է տեղի կոնսերվատորիայի կոմպոզիտորական դասընթացներին։ Գերմանիայում հայտնի է եղել Հարուն Ծերունյան (գերմ.՝ Harun Dzerunian) անունով։
Նա ունեցել է երաժշտական բեղուն գործունեություն։ 1922 թվականից, մոտ 20 տարի եղել է Կարլսրուեի լութերական եկեղեցու երգչախմբի ղեկավարը, այդ երգչախմբի համար գրել բազմաթիվ երգեր, որոնք կատարվել են տարբեր համերգներում։ Գրել է մի շարք խմբերգեր, մեներգեր, նախերգանքներ երգեհոնի համար. մշակել է նաև հայ եկեղեցական երգեր։
Հայ բանաստեղծների տեքստերով հորինել է հարյուրից ավելի երգեր։ Մասնավորապես, օգտագործել է Րաֆֆու, Ալեքսանդր Ծատուրյանի, Պետրոս Դուրյանի, Ավետիք Իսահակյանի տեքստերը։ Գերմանական մամուլը հաճախ է դրվատական խոսքերով անդրադարձել նրա ստեղծագործություններին։
Հարություն Ծերունյանը մահացել է 1969 թվականի օգոստոսի 8-ին Կարլսրուեում։


== Ծանոթագրություններ ==
Լինցի աչքեր

Լինցի աչքեր (գերմ.՝ Linzer Augen, Linzeraugen), կլոր թխվածքներ, այսպես կոչված թխվածքաբլիթը 8-10 սմ է։
Լինցը մի տեսակ հրուշակեղենի խմորից է և պատրաստվում է ալյուրից, ձվից, շաքարից, կարագից, նուշից կամ այլ ընկույզից։ Խմորին ավելացնել դարչին և մեխակ։ Հաճախ լինցիի խմորն անվանուն են ընկույզ (գերմ.՝ Nussmürbeteig) կամ նուշ shortcake խմոր (գերմ.՝ Mandelmürbeteig)։ Լինցի խմորն օգտագործվում է նաև լինցիական խմորեղեն և բլիթները պատրաստման համար


== Պատրաստման եղանակ ==
Շրջել խմորը, կտրել շրջանակների։ Կատարելով է երեք ու կես շրջանակներ՝ փոքր կլոր անցքեր, այսպես կոչված, «աչք»։ Հետո թխել ջեռոցում։ Ամբողջ շրջանակներին քսել կարմիր ջեմ կամ սև հաղարջ։ Ջեմն ուղղաձիգ քսել աչքերին։ Մինչև խմորեղենը սառի, վրան շաղ տալ շաքարի փոշի։


== Տարածաշրջանային տարածում ==

Շվեյցարիայում Հարավային Գերմանիա և Հարավային Տիրոլում աչքերը հաճախ կոչում են Սփիթզբուբե գերմ.՝ Spitzbube։ Այս դեպքում կտրել դեմքը և լցել շաքարի փոշի։


== Ծանոթագրություններ ==


== Գրականություն ==
Waltraud Faißner. Linzer Augen. Süße Rezepte, ISBN 978-3-99028-169-7


== Աղբյուրներ ==
Рецепт линцских глаз (ռուս.)